
I. 

Viser og Sange. 



Richardt: Smaadigte. 



Danmark. 

(Efter Krigen.) 



Mit fagre Hjem, hvor Bølgen blaa 
Har nynnet Takten for min Vugge! 
Havfruer, som af Dybet dukke, 
Vaarfriske Krands af Øer smaa! 
Hvor er saa luunt at bygge Kede; 
Hvor er saa blomsterblødt at træde, 
Som paa din moderlige Jord! 

Høistammet voxer Rosen ei. 
Og Sydens Lilje mere pranger; 
Men jeg er glad som Bøgens Sanger, 
Naar kun jeg har min danske Mai. 
Lad Andre være bedre vante! 
Hvor Troskab er en Frilands-Plante, 
Vil Friheds-Træet frodigt groe. 



Og Fjeldets Sønner, de har vel 
En Smule nærmere til Himlen, 
Men Øiet møder Stjernevrimlen 
Saa godt fra Slette som fra Fjeld; 
Skyhimlen! det er vore Bjerge! 
Og vore Høie er kun Dværge, 
Men hver og en har Kjæmper gjemt. 

Staa fast mit gamle danske Huus, 
Hvis Væg den friske Laure klæder! 
Sværdodden var en Lynafleder, 
Dit søndre Taarn sank ei i Gruus; 
Freds-Svalen hænger under Taget 
Og qviddrer efter Tordenbraget: 
Staa fast mit gamle danske Huus! 



Hordens Eenhed. 

(1852.) 



Udbrændt er Barniernes blodige Flamme; 
Hilsen er Blusset paa Fjeldenes Kamme, 
Nu bryder Luren kun Hjordenes Fred; 
Broen er lagt, men skal Buerne stande 
Trygge mod Stormflodens truende Vande, 
See da maae Folkene selv bygge med. 

Først maa den Tanke, som Skjaldene svøbte, 
Tanken, som Ungdommens Ypperste døbte, 
Huses af Bonden som kjærkomraen Gjæst; 
Høit op paa Sætren og dybt ned i Dale 
Sangen maa flagre fra Høiskolens Sale, 
Saa kan vi slutte vor nordiske Fest. 



Saa kan vi synge et Stev med hverandre , 
Saa kan med Brødrene sammen vi vandre 
Trøstig til Valen fra Tvedragtens Tid, 
Op over Høien, hvor Stenene tynge, 
Ned under Klinten, hvor Bølgerne synge 
Drapet om Heltenes blodige Strid. 

Sprænges maae Fordommes steenhaarde Yægge, 
Førend de Strømme, som bære vor Snekke, 
Frit kan i Folkenes Dyb flyde ned; 
Sænkes maa Snekken fra Vandene høie 
Trin efter Trin som ved Troldhættens Fløie, 
— Da har vi vundet vort Maal og vort Med. 



Studentersang. 



Vi er et lystigt Folkefærd 
Fra alle Verdens Kanter; 
Vort Rige er saa noget nær 
Et Bjerg af Folianter; 
Men Ungdom gav os Indfødsret 
Hvor Lykken slaaer sin Vinge, 
Og hvor Druen voxer tæt, 
Der samles vi paa Thinge. 

En Verden, spændt i Snørebaand, 
Os passer ikke ganske; 
Der faaer man ingen Vennehaand, 
Men kun en Vennehandske ; 
Der dyrker man en Poesi, 
Som skjæres paa Maskine; 
Kjærneil mangler indeni, 
Og Hakkelsen er det Fine. 

En Verden, hvor man ei kan see 

For lutter Pengekister, 

Den er et Ideal maaskee, 

Men kun for en Filister; 

Der brænder man Kamphin og Gas , 

Men hvor er Solen henne! 

Engen er kun Blegeplads, 

Og Skoven er kun Brænde. 

Men vi har Tro paa Solens Glands, 
Naar blot vi see lidt Skygge, 
Og vi tør trøstig binde Krands, 
Før vi kan Huset bygge. 
Om Verden var et Hav af Graad , 
Sang vi dog glade Sange: 
Haabet er en spinkel Baad, 
Men den kan rumme Mange! 



For Sverrig og Norge. 

(1860.) 



JtLn Skaal for det blinkende Søernes Baand, 

Som folder sig om Sverriges Skulder; 

For Staalet, som fra Dybet voxer Helten i Haand, 

For Sangen, som med Fosserne ruller; 

Og er der lidt yel Pynteligt yed Gosserne der: 

Det kommer af de nysselige Birketræer! 

Svensken er os god, 

Med ham vi blanded Blod; 

Sverrig har vi kjært, 

Thi længe har vi lært, 

« 
For »sanmng och rått« 

Bliver Armen ikke træt, 

Og E[jertet har Brodersind mod Danmark. 

En Skaal for den mægtige Høienlofts-Hal , 

Med Sneflokker tavlet og tj ældet, 

Hvor Nordlyset tænder i Tusindetal 

Med Julelys Granerne paa Fjeldet! 

Og er der lidt Stikkent ved Gutterne der: 

Det kommer af de mange, mange Naaletræer! 

Norsken er os god, 

Med ham vi blanded Blod; 

Norge har vi kjært, 

Thi længe har vi lært, 

At fjeldbunden Mand 

Har ei trælbunden Stand, 

Men Frihed og Brodersind mod Danmark. 

En Skaal for de Roser bag Klitternes Rad, 

Som luunt mellem Lyngen sig dølger; 

En Skaal for hvert gyngende Aakandeblad, 

Tilankers i Østersøens Bølger, 

Og er der lidt Mageligt ved Svendene her: 

Det kommer af de skyggefulde Bøgetræer! 

Danmark er vor Moer, 

Vor egen dyre Jord! 

Sjælen i vor Røst, 

Og Slaget i vort Bryst! 

Og sneer det med Fjender, 

Saa tøer det med Blod, 

Saatidt det gjælder Kampen for Danmark. 

Ja, vel er der langt fra Studenternes Bord 

Til Fyrsternes kongelige Taffel, 

Og vel er der langt til et seirende Nord, 

Og Treforken er kun en Gaffel, — 

Men dog skal der tændes en lysere Dag, 

Da Kattegat skal lystre det nordiske Flag! 

Vi er kun en Flok, 

Men Folket kommer nok; 

Derfor kun paa Vagt, 

Og altid uforsagt! 

Og Skaal for de To 

Bag den gyngende Bro, 

Med dem vil vi kæmpe og seire! 

For Kvinden. 



Vi sang saa høit om Nordens Taarne trende; 

Syng nu om Nordens Kvinder, syng om hende, 

Hvis Arm var Barneis Vugge, 

Hvis Favn var Drengens Borg, 

Hvis Øie var et Havdyb 

For al hans Hjertesorg! 

Moders Smiil var min første Gave, 

Hendes Blik lærte mig at stave 

Kjærlighed. 

Syng høit om Nordens Kvinder, syng om hende, 

Som bedst forstaaer din Arnes Ild at tænde; 

Den Viv, som duger Bordet 

Med rene Tankers Snee, 

Som gjør din Glæde dobbelt 

Og halv din værste Vee: 

Hendes Haand spandt din bedste Lykke, 

Du og Hun dele Sol og Skygge, 

Haand i Haand. 

Ja syng om Nordens Kvinder, syng om hende, 

Som bedst forstaaer en Seierskrands at binde; 

Som sømmer gyldne Sømme 

Om Ungersvendens Flag, 

Som fletter vore Drømme 

Med Sol og Sommerdag; 

Hendes Kind rødmer dig imøde, 

Hendes Røst kalder fra de Døde 

Haab og Mod. 

Om Hende sang Alverdens Sagn og Skrifter, 

Thi Hun var Helt for tusinde Bedrifter; 

Ja Ungersvendens Villie 

Er Nordens faste Muur, 

Saalænge som hans Hjerte 

Er hendes Jomfrubuur! 

Der hun boer, hvor om lyse Tanker 

Længsel snoer lønligt sine Ranker, 

Der hun boer! 

Balvise. 



Mens Blomsterflokken sover sødt, 
Saa gaaer det vildt men lystigt: 
Saa holder Skoven Vinterbal, 
Og Stormen tuder trøstigt; 
Og Løvet dandser Tarantel, 
Mens Træer og Buske neie — 
Til Storken klapper Ballet af, 
Og Stormen selv maa feie. 



Og hvad bestille Bølgerne, 
Naar Solens stærke Landse 
Har jaget Fjenden vildt paa Flugt? 
De synge og de dandse! 

De hoppe og de gynge sig, 
De tumle sig i Valsen, 
Selv om en Flaade eller to 
De maatte faae paa Halsen. 



Og Nattens høie Stjernechor 

Opføre Contradandsen: 

Der faldt et Par! og nok et Par! 

De tabte nok Ballancen; 

Engang de var i Cotillon, 

Saturn gik af med Ringen; 

Og Kurven fik den største Bjørn, 

Men viser den til Ingen. 



See Ballets Dronning er vor Jord; 
Hun længes ei at sove, 
Hun dandser i sit sølvblaa Flor 
Med Skærf af grønne Skove; 
Med Blomsterscepter i sin Haand 
Med takket Snefjelds Krone, 
Hun svæver altid ung og skjøn 
Om Solens høie Throne. 

Ja det er tydeligt, saasnart 
Man bruger sine Sandser, 
At Alt paa Jord, at Jorden selv, 
At al Naturen dandser! 
Saa følger da Naturens Bud 
Og lader Gulvet gynge, — 
Det gaaer aldeles ikke an 
At sidde her og synge! 

Reisesang. 

(Til Upsalatoget 1856.) 



x aa mægtige Vinger mod Norden det gaaer, 
Og det er en Reise fra Vaar og til Vaar: 
Fra Bøgenes Skjærm, fra Konvallernes Flok, 
Til Birken, den Jomfru med flagrende Lok. 

Did hen, hyor med Haabet vi styrede kjækt: 
*Fra Slægt og fra Venner til Venner og Slægt! 
Fra Hverdagens taagede, tyngede Gang 
Til Flugt over Fjeldet, til Solskin og Sang! 

Vor Bog lod vi ligge , men Uglen er med , 
Hun felger Studenten fra Sted og til Sted! 
Og med os er Musernes venlige Krands, 
Thi vi er Studenter tillands og tilvands. 

Saa bær os o »Hekla« fra Kyst og til Kyst: 
Din Ild det er Ungdommens Længsel og .Lyst, 
Din Lava de Toner, der rulle mod Lfend, 
De fostre Kjærminder paa fremmede Strand. 

Og Tonen er Tankens bevingede Tolk, 

Og Tanken er Hilsen fra Folk og til Folk, 

Og Hilsen er Pantet paa Brødrenes Pagt, 

Og Pagten er Fremtidens sikkreste Vagt! 

Om Gud giver Lykke, da brister det ei, 
Da grønnes for Norden den feireste Mai: 
Ja Gud give Lykke, saa fremad det gaaer 
For Bøgen og Birken til lysere Vaar! 

Studentervise. 

(Ved C. Plougs Studenterjubilæum.) 



Vi Studenter har en Skik: 

Naar vi længe har kukeluret 

Og med længselsfulde Blik 

Stirret ud gjennem Buret, 

Pakke vi sammen vor Viisdoni med Mere 

Og den til Bloksbjerg i Hast adressere, 

Flokkes med Brødre og salte paa Trods 

Verden til den smager os. 

Vi Studenter har en Tro 

Og et mægtigt tonende Løsen: 

Vi er Eet med dem, der boe 

Ved Målaren og Mjøsen. 

Enten man snurrer paa Normannamaalet , 

Eller det runger som Klangen af Staalet, 

Eller man traver et ordentligt Dansk, 

Det er lige Indenlandsk! 

Vi Studenter har et Held: 

Det er det, at vi kun er unge; 

Friheds klare Kildevæld 

Kan ri høre sjunge; 

Hvordan det ledes raaae Andre forsvare, 

Men, at det sprudler, vil vi tage vare! 

»Ingen maa udjage Hunde deri!« 

Vi er selv vort Politi. 

Vi Studenter har en Ven, 

Som os aldrig nogentid sviger, 

Som staaer Vagt med Mund og Pen 

Om Ideernes Riger; 

Han stod ved Roer, naar vi styred mod Norden , 

Han var vor Thor, naar vi trængte til Torden, 

Han blæste Luren, naar Vægterne sov — 

Kjender I saa Carl Ploug! 

Filistemse. 

(Ved C. Hostrups Bortreise.) 



rryd dig, du tro Filisterflok: 

Hostrup, den gamle Urostifter, 

Flygter du over Steen og Stok, 

Han, med samt sine samlede Skrifter! 

Snart er paa Porten 

Han, som har klædt os af til Skjorten, 

Han, som yar Speider i vor Leir: 

Vi har rundet en glimrende Seir, 

Meer end een ! ja ti , tolv, tretten , fjorten ! 

Nu kan vi atter aande frit, 

Vi, som er kjækkest med en Snitser. 

Vi det Solides faste Stakit 

Og vi Samfundets høieste Spidser; 

Hille den Slemme! 

Nu kan vi sidde luunt herhjemme, 

Bænkes i Sophahjørnet blødt, 

Mens Maskinen, den snurrer saa sødt 

Med sin Ingen fornærmende Stemme. 

Hostrup, han var saa ondskabsfuld; 

Nu vil vi tage vor Opreisning! 

Blæse med Poesiens Guld;' 

Vi har Tanker med Messing-Gesveisning ! 

Skummer da Fløden! 

Iler som altid kjækt i Døden, 

Hvergang det gjælder 01 og Mad : 

Vi vil ikke erobre en Stad — 

Nei, vort Løsen er: Meer Smør i Grøden! 

For Danmark. 

(Foraaret 1837.) 



Danmark i Din Kappe blaa, 
Den folderige, bløde! 

En skovgrøn Kjortel har Du paa, 

1 Brystet Roser røde! 

Dit Hjerte banker dog saa tungt; 
Hvor tør Du klæde Dig saa ungt, ' 
Vor gamle , kjære Moder ! 

Ja gammmel est Du Moder kjær, 

Men gammel og Din Fjende! 

De tusind Aar han var Dig nær, 

Saa nær som dennesinde; 

Men ung som Bøgens friske Glands 

Er om Din Pande Ærens Krands 

Fra Idsted brune Hede. 

Og vil vor Fjendes Tungemaal 

Sig rangle om vor Have, 

Da har vi Kæmpevisens Staal, 

Vor bedste Fædregave! 

Men kommer han med Mænd og Sværd , 

Vil Gud, saa skal han tøve her, 

Til han staaer op af Grave! 

O Danmark! dølg da ei din Pragt 

Og ei de Roser røde! 

Men smyk dig kun i Sommerdragt, 

Den folderige , bløde ! 

Og vift med Bøgens grønne Slør 

Til Nordens Mænd og Nordens Møer 

En Hilsen over Sundet! 

Ted en Skoleskovtour. 



Om Du vil være stærk og fri, 
Skal Du Dig dygtig sole, 
Og aarlig tage Timer i 
Naturens grønne Skole! 
Syng op med Skovens Fuglehær! 
Spring ud omkap med Løvet! 
Og lad saa Fileværkets Træer 
Beholde Skolestøvet! 

Vor Gaard er selv et Fileværk. 

Hvor vi skal slibes blanke, 

Hvor boglig Kunst og Stileværk 

Skal skjærpe Sands og Tanke, 

Hvor Tid og Flid maae Slag paa Slag 

Mod Møllehjulet skylle — 

Men hvor en Skovtour som id ag 

Er Vand paa Skolens Mølle! 

Richardt: Smaadigte. 2 

Nu vil vi hjem og male fort 

Og bruge vore Dage: 

Vor Kunst er lang og Livet kort, 

Og vi har langt tilbage! 

Endnu et Blik paa Blomst og Blad , 

Og lad saa Vognen rulle: 

Nu kan vi Skoven udenad , 

Og det var det vi skulde! 

Markedsvise. 

(Marts 1858.) 

• 

[ Europa, i Europa er der Marked, 
lian bliver puffet, man bliver sparket; 
stusland indbyder Herrer og Damer 
Kl sine tyrkiske og norske Panoramer, . 
[)g der er Kraftprøver rundt i alle Gange, 
Men af Kræfter er der ikke saa mange! 

Og histhenne, hvor Saamange staae og glane, 

Er den berømte franske Skydebane: 

Mens Napdleon er i Live, 

Bar han tilbudt selv at være Skive! 

— Men Kong Bomba forestaaer Menageriet: 

Det er hans egne Undersaatter der er i'et. 

Her tilhøire gi'er de engelske Beridere 

Forestillinger indtil videre; 

Og de ride ganske godt forresten, 

2* 

Skjøndt forleden faldt Lord Palmerston af Hesta 
Men det skete ved en vanskelig Manøvre 
I Pantomimen: De italienske Røvere! 

Hvor den schwårz-roth-goldne Fane throner. 

Der har Tydskeren en Gynge med Balloner; 

Først serverer han under Spøg og Skjemten 

Lidt Vienerkage fra 1815, 

Saa han raaber freidig ud i Klyngen, 

Værsgo Hr. Sørensen, kom og gaa i Gyngen! 

Der er længe til Markedet er omme; 

Nu har Hannover begyndt at slaae paa Tromme; 

Og et begeistret Publikum er smeltet 

Ved Slesvig-Holsteins Tyrolersang i Teltet: 

Deutschland, guck, guck, guck in meine treue Seele! 

Ich liebe nimmer, nimnier Hr. von Scheele. 

Ja Europa, ja Europa holder Marked, 
Man bliver puffet, man bliver sparket; 
Men Entreprisen i de mange smaa Butikker 
Den skal ikke være saa aldeles sikker; 
For de fem store Kunstnere paa Pladsen, 
De er nok enige om at dele Kassen! 

Fest-Cantate. 

(Ved P. Heises Bortreise : afsunget i Studenter- Sangforeningen.) 



Chor. 

Lyttende Studenterflok, 

I som applaudered , 

Naar et lystigt Melodram 

Bruste fra Klaveret, 

Vær forstemt som Jert Klaveer: 

Han vil ikke spille meer, 

Han vil til at reise! 

Tænker paa 

I Russer smaa, 

Hvad var I uden Heise! 

Syngende Studenterflok 

Med og uden Briller, 

Med og uden Smørrelse, 

Med og uden Triller, 

Styrter Jer i Taarebad: 

Han, hvis Stok I lystred glad, 



Han vil til at reise! 

I kan gaae 

Tilnød til h — 

Men ikke meer til Heise! 

Melodrama. 

Men Du o Ven , som lægger Sceptret ned , 

Hvormed Du fægted høit i Luftens Rige, 

At ingen Tonetyve skulde snige 

Sig opad Melodiens lette Stige, 

Og bryde Harmoniens høie Fred ; 

Du som vil gaae 

Ad blanke Skinner 

Til Byen med de store, gamle Minder: 

Glem ei de smaa, 

De smaa fra Ungdomstiden, 

Som den kun har , som ikke fødes siden ! 

Naar hist en Drengestemme skarp 

Ta'er flittig paa med Arbe, Mirbe, Marb, 

Saa glem ei Klangen 

Af Studentersangen! 

Glem ei Tenorerne, de liflig summende, 

Og ikke Basserne, de trolig brummende! 

Glem ikke dem, som selv i feirest Vaar 

Har trøstigt jublet: »Det er Efteraar!« 

Solo. 

I Sorø Lund 
Der skal Du vandre 
Ved Aftenstund , 
Og lytte til 
Bøgenes hviskende 
Strengespil 
Og ret forstaae 
Skovenes vingede 
Fløiter smaa. 

Paa Sorø Sø 
Der skal Du gynge 
Ved sivgroet , 
Og lytte til 
Bølgernes bævende 
Harpespil , 
Og ret forstaae 
Havfruens Sang 
Fra det dybe Blaa. 

Ja Guds Natur, 
Det er dog Tonernes 
Aabne Buur! 

Saa fang dem snildt! 
Stæk ikke Vingen ! 
Tæm dem mildt! 
Og En, To, Tre — 
Er de Romancer, 
Skal Du see! 



Qvartet. 

Og pipper eensom en fattig Fugl: 

Det er Efteraar! 

Er Nattergalens grønne Skjul 

Kun Stormenes Orgelpibe huul , 

Saa er det trist, 

Men ikke hist 

Hos Sorøs Organist! 

Saa sidder Du luunt i panelede Stuer, 

Bekrandset af hundrede Frøkner og Fruer, 

Og nipper iblandt til de funklende Druer, 

Og fylder Papiret med Prikker og Buer, 

Og saa faaer Du Brev fra frankerende Venner, , 

Og jævnlig fra Folk , som Du slet ikke kjender! 

Og Borgeren skikker Dig slagtede Ænder! ' 

Og Du faaer Kritiker fra agtede Hænder! 



J 

Kvad. 

Thi aldrig maa Du hænge 
Din Lyre hen: 
Du tærer Holbergs Penge, 
Husk det min Ven! 
Hans Minde, det skal give 
Dig Viddets Blus — 
Men Du maa aldrig blive 
Jeronimus ! 

Og skriv os saa et Sangspil, 

Heel frydeligt, 

Thi saadant er der Trang til, 

Betydeligt! 

Ja slaa kun dine Strenge 

Med Klem og Fynd, — 

Men slaa ei dine Drenge, 

For det var Synd! 

Danmarks Frihed. 

(Den 5. Juni 1860.) 



r rihed ! Du Nordens kjække Mø , 
Badet i Blod, kun ei i Taarer, 
Født paa den grønne, gyngende Sø, 
Og med Malm i de svulmende Aarer: 
Solbruun om Kinden, 
Vild som en Bjørn og let som Hinden, 
Sad du ved Strand med Muslingkrands 
Og sang Takten til Sværdenes Dands , 
Og lod Lokkerne flagre for Vinden. 

Munkene traadte Kirkesti, 

Snart kunde Kæmpen Korset finde; 

Da var din Enevælde forbi, 

Du blev buret i Klosteret inde. 

Brynjen du sprængte , 
Sløret du tog og Spydet slængte; 
Flittig du bad din Rosenkrands , 
Og dit Øie fik mildere Glands; 
Men paa henfarne Tider du tænkte. 

Tugtet og tæmmet fløi du ud; 

Det var et Skær af Fremtids Morgen! 

Borgherren tog dig til sin Brud, 

Du blev Frue, men Frue paa Borgen! 

Forrest af Alle 

Red du i Skovens lyse Sale, 

Jog med din Falk ved det blaanende Hav; 

Men en Hyttedør var dig for lav, 

Og en Borgermands Trapper for smalle. 

. Vingede Frihed ! lange Aar 
Pynted man dig med Fløil og Flitter; 
Tærne du var i Kongens Gaard, 
Men en Fange bag gyldene Gitter. 
Lønlig og stille 

Sneg du dig til de Unges Gilde, 
Nynned ved Strand din Barndoms Sang: 
Da sprang Kongsporten op , saa det klang 
Gjennem Krigslarmens Dønninger vilde. 

Gjenfødte Frihed ! Du som nys 

Vaagned ved Danmarks Moderhjerte, 

Vaktes som Rosen ved Vaarsolens Kys , 

Kom og deel hendes Fryd, hendes Smerte! 

Styrk hende atter! 

Tag hendes Aag, naar Byrden matter! 

Læg dine unge Skuldre til! 

Da forynges og seire hun vil, 

Hun og Du, hendes gjenfundne Datter! 

i 

G. I. Wengel. 

(Den 28. Sept. 1859.) 



r ør Skoven tog sin Vinterdragt , 
Før Snee blev om Din Isse lagt, 
Du kom i hvide Klæder! 
Ak, Skoven den har Krandse nok: 
Dem rækker Dig en Venneflok, 
Mens mangt et Øie græder. 

Thi trofast var Du mod din Ven, 
Og glad og gjerne gav Du hen 
Hvad Smiil Du fik i Eie; 
Og uden Larm, men dog til Fryd, 
Som Kilden med sin sagte Lyd , 
Du vandred dine Veie. 

Og Kilden i det tause Krat, 

Den synger nu ved Dag og Nat 

Veemodelig dit Minde; 

Som den din Aand sin Støvvold brød , 

Og den skal gjennem Grav og Død 

I Naadens Hav udrinde. 

Nordens Kirke. 

(Ved Kirkemødet 1857.) 



J eg veed en gammel Kirke — dens Taarne er tre — 

Ombrust af Havets rullende Torden, 

Snart staaer den mellem Blomster, snart staaer den i Snee, 

Dens Navn det er Kirken i Norden! 

Ansgar har den bygget; med Blod er den kjøbt; 

Til den blev jeg baaren, i den er jeg døbt, 

Fra den skal jeg sænkes i Jorden. 

Det Taarn imod Syd staaer i Bøgenes Ly, 

Og Kingo gav Sangværket Tone; 

Og Taarnet mod Vester har Guldspir i Sky, 

Det smedded Sanct Olaf af sin Krone; 

Men Taarnet i Øst stander Broderen nær, 

Der hænger Gustav Adolfs korsdannede Sværd , 

Som splintred den romerske Trone. 



4:0 

Og vel er Kirkens Væg baade gammel og svag 

Og haver, saamangen en Fure, 

Men Han, som er Herre over Tordenens Brag 1 , 

Han leder og Lynet fra dens Mure ; 

Han reiser sine Taarne med Klokker i Sky, 

Han aabner sine Haller for den Trætte til Ly, 

Han selv er sin Kirkes gode Kure! 



IL 

Blandede Digte. 



Ted Lavspring. 



Hvor Skoven dog er ung og frisk! 

See, Bøgen dækker op sin Disk 

Med grønne Kræmmerhuse; 

Det unge Krat 

Hax Fjer i Hat, 

Og alle Bække bruse. 

Skovbunden blinker blaat og hvidt, 

Hvor Bien gjør en vims Visit 

Hos Myren og hos Billen; 

Og Sivet staaer 

Og neier for • 

Sin unge Moder, Kilden. 

Mariehøns i broget Ham 

Sig sole hos en Hanekam, 

Som de var i ^Familie; 

I Dalens Ly 

Fremtitter bly 

Den søde Klokke-Lilie. 

Og hist den alleryngste Snegl 

Forsøger sig for fulde Seil, 

Men krybe kan han ikke; 

Det er for svært! 

Han har kun lært 

Det første Tag: at ligge. 

Kun Bregnen staaer endnu forknyt, 

Og krænger sine Vifter blødt, 

Og synes fast at sove; 

Den tænker paa 

De Tider graae, 

Da Bregnerne var Skove. 

Og Egen trodser Vaarens Værk, 

Og strækker sig saa muskelstærk, 

Og veier sine Kræfter: 

Smaae Bøgeskud 

Spring I kun ud S 

Jeg kommer lidt bagefter! 

4 

Med Fuglesangen gaaer det smaat. 
Men Gjøgen i sit grønne Slot 
Er kommen paa sin Hylde; 

Utrættelig 

Hun, øver sig 

Som Skovenes Sibylle. 

Ja Alt er nyt og frisk og ungt! 
Og hvem kan aande vintertungt 
I disse lyse Telte, 
Hvor Haabet staaer 
Med Krands om Haar 
Og broget Blomsterbelte ! 

Den Lovende. 



rian var saa ung og modig, 
Med Tro paa sig selv; 
Hans Haab var en skummende, 
Foraarsfreidig Elv. 

Og alle Folk , de hviskede : 
Hvor Han dog er lovende! 
Det klang i hans Øre 
Som Fuglesang i Skovene. 

Og Nabo og Gjenbo 
Gav Ham gjerne Prisen: 
Han bliver til Noget! 
Han kommer i Avisen! 

Saa vilde han plukke 

Den Krands, der var spaaet; 

Han vilde være Ax, 

Da han næppe var saaet. 

Saa blev han til Noget, 
Kun i Ingenting stor, 
Noget af alt det Lidet, 
Man kan blive paa Jord. 

Og hvergang de hviskede: 
Hvor Han dog var lovende! 
Det klang i hans Øre 
Som Øxehug i Skovene. 

Ak, da han vand red did, 
Hvor Natten er lang. 
Da kom han i Avisen: 
Det var den første Gang. 

Til Vedbenden. 



Vedbend fra den grønne Skov, 
Aldrig rørt af Sax og Spade, 
Giv mig dine sidste Skud , 
Med de friske, blanke Blade! 
Jeg vil flette dem i Krands 
Mellem blaae og hvide Klokker, 
Til et simpelt Diadem 
Om min Dronnings lyse Lokker. 

Du og hun, I passe godt: 
Vaar og Høst hun er den samme! 
Den Natur, som fostred Dig, 
Den var ogsaa hendes Amme! 
Og hun klynger sig som Du 
Til det Land, hvor hun er baaren! 
Og naar Frosten ligger tung, 
Tro som Du hun venter Vaaren! 

Derfor Du, o Vedbendblad, 
Kun af Sol og Dug beskrevet, 
Taler tyst, men inderlig, 
Om den Vaar, vi sammen leved! 
Men, naar seent engang i Høst 
Træt du falder fra din Ranke, 
Veed hun dog: hun skilles ei, 
Kan ei skilles fra min Tanke. 



Richardt: Smaadigte. 

Vuggevise. 

bov mit Barn, sov længe. 
Jeg rører Vuggens Gænge, 
Vifter Fluen fra din Kind, 
Kalder Drømmen til dit Sind; 
Sov mit Barn, sov længe! 

Frodig som en Ranke 
Du voxer for min Tanke, 
Voxer fra din Moders Arm 
Ud i Verdens vilde Larm, 
Frodig som en Ranke. 

Glem dog ei din Vugge, 
Og ei din Moders Sukke! 
Voxer du fra Barnekaar, 
Glem dog ei dit Fadervor, 
Glem dog ei din Vugge! 

Lykkens Roser røde 
Kun mellem Torne gløde; 
Tornen tager jeg for mig, 
Rosen gjemmer jeg til dig: 
Lykkens Roser røde! 

Vaagn med Smiil om Manden, 
Saa fro som Fugl i Lunden! 
Reden din er luun og blød: 
Moderfavn og Moderskjød ; 
Vaagn med Smiil om Munden! 



Paa Concerten. 



JLræd ind min lille jydske Cousine, 

laften maa jeg være Vært! 

Jeg seer det paa din spørgende Mine: 

Det er første Gang Du er paa Concert; 

Nu sætter jeg mig her red din Side, 

Som ovre i Præstegaarden tidt, 

Og saa skal Du faae Alting at vide, 

Naar Du bare ril spørge mig lidt! 

Du forvirres da vel ikke 

Af de kjøbenhavnske Blikke, 

Eller blændes Du af Lysenes Glands? 

Er Du virkelig saa bange 

For Studenternes Sange, 

Eller har Du kun for Hedelærken Sands? 

Længes Du efter din lyngbrune Hede, 

Hvor de blegrøde Lyngklokker groe? — 

Lille Anine, slaa Dig til Ro, 
Gjør ikke vore Sangere vrede! 

"Nu strømmer det med Eet gjennem Salen 

I mægtige, brusende Fald, 

Og der er ikke længere Talen 

Om det sidste, fortryllende Bal; 

Hver Tone sig styrter forvoven 

I Ringdands med Kraft og med Ud, 

Saa Fuglene derude i Skoven 

Skulde lytte forundred dertil; 

Hør, nu kommer Folkevisen! 

Den maa næsten vinde Prisen, 

Den er slet ingen brusende Elv; 

Nei, den gaaer saa jævn, beskeden, 

Som en Strømpemand paa Heden: 

Den er ligesaa Jydsk som Du selv! 

Kjære Anine, lad Andre nu lytte — 

Denne Vise, den gjør mig saa blød! 

Har* Du glemt , hvor alvorlig den lød 

I Hedebondens lyngtakte Hytte? 



s Kan Du huske Anine, kan Du huske 
l)en Afben, jeg skulde reise bort: 

Sancthansormen lyste mellem Buske, 

Jordens skjønneste Hjem, det var vort; 

Jeg sagde Dig farvel uden Ende, 

Og bad Dig ikke glemme din Ven, 

Og langtborte kunde jeg kjende 

Din sneehvide Kjole igjen! 

Da fornam jeg Savnets Smerte, 

Da fornam jeg i mit Hjerte, 

At, hvor langt jeg i Verden drog ud: 

Kom jeg dog fra Dig og dine 

Brune Øine, min Anine, 

Kun et eneste Pileskud! 

Svar mig, min Hemmelighed kjender Du næsten, 

Lad din kjære lille Haand være Bud! 

Du vil virkelig være min Brud? 

— Ja, skal vi saa reise over til Præsten! 

Talte. 



lulte var en Høne, 
Saa skjøn saa skjøn af Krop: 
Sorte Fjer med søgrønt Stænk 
Og sneehvid Hovedtop, 



Naar et Æg hun havde lagt, 
Forkyndte hun det lydt; 
Alle maatte høre 
Det vigtige Nyt. 



Ægget var saa stort og rundt, 
Og Smagen underfuld; 
Hviden som Silke 
Og Blommen som Guld. 

Fjernt, paa Japan gav hun 

Sit første spæde Kluk; 

Derovre var hun født, 

Men paa Sjælland blev hun skruk. 

Paa en Pind af Bambus 
Hendes Moder havde siddet, 
Til hun blev en skjønne Dag 
Strangulert og spiddet. 

Saadan er nu Landets Skik, 
Og Tulte var et Barn; 
Dog, skjøndt ung og ganske guul, 
Ei ganske uerfaren. 

Seilklar laa i Havnen ' 
Den gode danske Brig; 
Vips var Tulte der ombord, 
Til Sjællands hun gik. 

Her kom hun i Gaarde, 
Og her blev hun sit Kjøns 
Ære og Stolthed 
Blandt alle Egnens Høns. 

Hanen var Chineser 
Og Noget af en Laban; 
Beiled strax til Tulte, 
Fordi hun var fra Japan. 

»Jeg er født derovre, 
Hvor Palmerne groe! 
Vi er i Familie, 
Vi passe, vi To! 

Rødøiet er hveranden Høne 
Af Længsel efter mig! 
Siig nu, om Du vil ha'e mig, 
Ja eller Nei?« 

Tulte sagde Ingenting, 
Hun saae han var en Laps, 
Hakked ham saa med Næb og Kløer; 
Det var saa beesk en Snaps. 

Alt hvad han gjorde Hanebeen 
Med dristige Sving, ■• 
Alt hvad han bandte og galte — 
Det hjalp ham Ingenting. 



H 

— Tulte gik saa eensom 
I Pilenes Ly; 
Da klang fra det Fjerne 
Et sødt Kykleky. 

Det var ingen Chineser, 
Det hørte hun strax; 
Den Hane var nok 
Åf en anden Slags ! 

Beskeden, fra en Mødding, 

Han sendte sine Suk; 

Tulte blev saa underlig, 

Hun svarte med et Kluk. i 

Da viste sig den Riddersmand 
Med Sporer paa sin Hæl; 
Tulte blev saa underlig, 
Hun kjendte sig ikke selv. 

»Det var dog mærkværdigt 

Saa han kunde gale! ' 

Sikken en Røst! 

c 

Og sikken en Hale!« 



\ 

Bryllup inden Afben, 
Det var en afgjort Sag; 
Hanen stod paa eet Been 
Den hele lange Dag. 

— Nu er Tulte Oldemoer, 
Og hver en artig Kylling 
Viser hende dyb Respekt 
Og kaglende Hylding. 

Nu er Tulte Dronning, 
Og overalt him, agtes : 
Der maatte være Hungersnød, 
Om Tulte skulde slagtes! 



1 

Efter Stormen. 



JNu ligger Du ramt, Du stolte Bøg! 
Og husvild .flagrer den flinke Gjøg, 
Som før sad luunt inden Grene; 
Nu ligger Du ramt med spaltet Bryst ! 
Før Stormen skover sin gule Høst, 
Den meiede Dig alene. 

Jeg saae Dig i Mai, da Du sprang .ud, 
Med flimrende Duun og lyse Skud, 
Som Frosten ei kunde lukke; 
Ved Kvæld var Bladet i Knop indsvøbt, 
Om Natten blev det i Duggen døbt, 
Ved Morgen sprang det af Vugge. 

En eneste Nat gjorde Knop til Blad, 
En eneste Nat har nu splintret ad 

Din trinde, mægtige Stamme! 
Din Krone slæber i Slud og Støv, 
Og morten vrager dit runkne Løv, 
Du er dømt til Baal og flamme. 



Men naar til Vinter vort Arnested 
Du giver Tunger at tale med, 
Som høit for Stormene lue: 
Da skal Du selv, mit eget Træ, 
Min Vandrings Hvile, mit Sommerlæ, 
Jage Vinteren af min Stue! 



Tonerne. 



Ioner, søde Toner, svulmende Chor, 
I gaae Bud mellem Himmel og Jord! 
Trofaste Venner i Sorg og Lyst, 
I gaae Bud mellem Bryst og Bryst! 
I kan mildne 
Graad paa min Kind, 
I kan ildne 
Sol i mit Sind. 

Toner, stærke Toner, vingede Slægt, 
Aldrig tynget af Tankernes Vægt! 
Fuglenes Frænder, som flagre mod Sky, 
Mødes og skilles og mødes paany! 
Ordet maa klyve 
Saa møisomt op: 
I kan flyve 
Mod Stjernetop. 

Toner, rene Toner, hellige Vagt. 
Styrkende Strømme med luttrende Magt! 
Tordnende Skarer med straffende Røst, 
Dalende Duer med svalende Trøst: 
Kom, naar det skumrer 
Engang i Kveld! 
Syng, naar jeg slumrpr, 
Et mildt Farvel ! 

I Kirken. 

i 

vee Kirken er pyntet inden og uden; 

Nu holder Han Bryllup, men jeg er ikke Bruden. 

Nei Bruden sidder med Erands og Slør; 
Jeg skjuler mig tavs ved Kirkens Dør. 

Hun sidder hos Ham i Frunk og Stads, 
Ved Fattigblokken har jeg min Plads. 

Og Præsten ham spørger: Har i Verden vide 
Kun hende Du fæstet, som knæler ved din Side? 

Men jeg spørger Alle, som er til Bryllup buden, 
Og jeg spørger Præsten, og jeg spørger Bruden: 

Hvad skal til at fæste, hvad skal til at binde 
To til hinanden, Mand til Kvinde! 



i 

Skal der Guld om en Finger? Og Jaord i Hjemmet? 
Skal der lyses i Kirken ? Er hun ellers ham fremmed ? 

O Guldet om Fingeren kun kort skulde gløde, 
Om ei der rar Flamme i Hændernes Møde! 

Og Jaord i Hjemmet et Nei skulde føde, 
Om ei der var Jaord i Læbernes Møde: 

Og heller maatte Præsten lyse for Døde, 
Om Samfund ei lyste fra Øinenes Møde! 

Ja han, som vies i denne Stund, 

Har fæstet mig baade med Haand og Mund. 

Han fæstede mig ved Maanens Skin, 
Saa varmt da blussed min unge Kind. 

Nu brænder Solen saa mangefold, 
Min unge Kind er saa nattekold. 

Ja han, som ries i denne Stund, 

Har fæstet mig baade med Haand og Mund. 



Men det skal Ingen i Verden vide, 

Ei hun, som gaaer ved hans høire Side. 

Lad dem kun vandre af Barken ud, 
Brudgommen og hans unge Brud! 

Til Kirkegaardsporten følger jeg dem, 
Herinde, herinde har jeg mit Hjem. 

Fuglekvidder. 



.Kvivit, Kvivit! 
I Bøgenes Skygge 
Vi Smaafugle bygge 
Og kviddre saa glad; 
Med Sol er vi oppe, 
Med Solen vi hoppe 
Fra Blad og til Blad; 
Og trøstig vi synge, 
Mens Vindene gynge 
Vor luftige Stad. 

Kvivit, Kvivit! 

kom Du, som vanker 

1 sorgfulde Tanker 
Vor Glæde saa nær! 

Og bort skal vi sjunge 
Det Mørke, det Tunge, 
Og Sukkenes Hær! 
Forsøde din Slummer 
Og løfte din Kummer, 
Saa smaae som vi er. 

Kvivit, Kvivit! 
Ja, er Du bedrøvet, 
Saa kom under Løvet 
Og luk ei dit Bryst! 
Thi Skoven har Bjerte 
For Menneskers Smerte! 
Og Skoven har Trøst; 
Den kvæger og svaler, 
Og dulmende taler 
Smaafuglenes Røst. 

Paa Castelsveien. 



Alvor Sneen slaaer en takket Bord 

Om Sundets staalgraa Silke, 

Og Maagen seiler let og frit, 

Mens Rimen tegner fiint og hvidt 

De allermindste Stilke; 

Hvor Fuglesang og Bølgeskvulp 

Kappes red Sommerstranden: 

Der hilse tvende Sygehjem 

Saa alvorsfuldt hinanden. 

i 
De Blindes Hjem, de Døves Hjem, 

Hvor sørgelige Navne! 

Hvad maae de ikke bede om, 

Og længes mod og lede om, 

Og sukke for og savne! 

De Blindes Hjem, de Stummes Hjem, 

Det mørke og det tause! 

En evig Nattetime hist, 

Og her en evig Pause. 



70 

Ak ham, hvis Øies Lys er slukt, 
Som har hørt op at haabe, 
Ham glæder ikke Solens Glands, 
Og ikke Vaarens Blomsterkrands 
Om Sundets sølvblaa Kaabe; 
Og ham, hvis Læbe kun er Laas 
For Tankens stille Fanger, 
Ham fryder ikke Bølgens Bruus 
Og ikke Løvets Sanger. 

Men, ringer ingen Klokkeklang 

Den tause Skare sammen, 

Dog gaae de ei Guds Huus forbi, 

Og Ordet træder sig en Sti, 

Fast Ingen svarer Amen ; 

De høre ikke Tordnens Brag, 

Fornemme dog saa nøie 

Naturens tyste Hjerteslag 

Og Røsten fra det Høie. 

* Og mens den Blindes sikkre Haand 
. De vege Vidier fletter, 
m v <* Saa holder Tanken Nattevagt 
*é r ®& fletter Lys og Stjernepragt 
I disse dybe Nætter; 

Og Tonevældet ruller frem 
Fra dobbelt søde Strenge; 
Da vugger sig hans Fattigdom 
Paa Kjærlighedens Gænge. 

Men Du, som her kan færdes glad, 

Med aabent, lyttende Øre, 

Hvis Øies Sø er ei lagt til, 

Hvis Læbe fik et Strengespil, 

Som Tanken frit kan røre: 

Gaa ikke blind og døv forbi 

De IQælpeløses Havne, 

Thi Du fik ganske uforskyldt 

Hvad de med Suk maae savne! 



72 



Paa Badehuset. 



lier er den allersolideste Cursal: 

Styrkende Strømme for Legem og Aand ; 

Her har Du og en moderne Figursal: 

Levende Modeller for Kunstnerens Haand! 

Her kan Du vadske Dig, 

Boltre Dig, pjaske Dig, 

Strække dine Muskler saa kjækt som en Eg; 

Eller paa Sandbund, 

Frisert a la Vandhund, 

Lege Delphinernes Leg. 

Hist seer Du een af Befolkningens Bryggere, 
Saadan omtrent som til Verden han kom! 
Skaldet som da men betydelig tykkere, 
Staaer han som en Synder, der venter sin Dom; 
Langsomt forsvindende, 
Maalende Trinene, 

Plumper han paalangs i den grønlige Sø; 

Klamrer sig snøftende, 

Graderne drøftende, 

Tæt mod den gyngende 0. 

Her seer Du Taarerne bitterlig trille: 

Fader og Søn vil nu strax gaae tilsøes; 

Ak, men det kniber saa haardt for den Lille, 

Bedre han synes om Kjærtegn og Kys; 

Ængstlig han skeler, 

De dryppende Seler 

Han kun med en gysende Rædsel kan see; 

I ham det spjætter! 

Men Springet, det letter: 

Nu kan han magelig lee. 

En sætter rask i de straalende Bølger, 
(Ham falder Vandveien slet ikke tung!) 
Raaber til Fætter, som nølende følger: 
Faa Dig »en Gammel«, saa bliver Du ung! 
Lystig han vugger sig, 
Dristig han dukker sig, 
Skyder tilbunds som en flygtende Sæl; 
Eller han sætter 

Flinkt over Fætter 

^ 

Høit fra den tangede Pæl. 

Richardt: Smaadigte. 4 

Eens Uniform har de Simple , de Rige : 

Bølgerne kjende til Mennesker kun! 

Havet det jævner, Havet gjør lige, 

Kysser dem Alle med moderlig Mund; 

Hvad end besværer Dig, 

Bølgen dog bærer Dig, 

Løsner din Byrde og letter din Gang! 

Hvad end betynger Dig, 

Havet dog synger Dig 

Altid en styrkende Sang! 

Paa Kvisten. 



JVlin Gjenbo er en Muur og mit Skjul er en Kvist, 

Og Loftet kan jeg magelig række; 

Men Solen er min Yen, og han smugler med List 

Sit Guld mellem Tagenes Sprække; 

Jeg sidder som en Drot i mit eensomme Buur, 

Og byder baade Fortid og Fremtid til Cour. 

Men kommer saa den Tid, da den liflige Dagg 
Sig sænker over Skovenes Kroner, 
Da hører jeg vel intet til Nattergalens Suk 
Og maa nøies med en Lirekasses Toner; 
Men Drømmeguden melder sig dog tilsidst, 
' 0& ffl ør ""£ Besøg paa min høie Kvist. 



76 



Da glemmer jeg Byen og dens evige Støi, 

Og tænker paa alle mine Kjære, 

Og spørger Kattens Mjaven. i Mangel af en Gjøg, 

Hvor nær vel mit Bryllup kan være? 

Og nikker saa Godnat til hver eneste En, 

Og nikker saa længe, til jeg sover som en Steen. 

Stambogsblad. 



JVlin Barndoms Legesøster og Veninde, 

Far vel fra Danmark og lev vel i Norge! 

Men om jeg vilde raabe: Glem ei Danmark! 

Og om jeg vilde raabe: Glem ei Vallø! — 

Da skulde Skoven ryste sine Lokker, 

Og Søen tørres ind i stum Forundring, 

Og Taarnet revne i retfærdig Harme, 

Og Blomsterne med tusind Munde svare: 

Du Tosse! Troer Du, hun kan glemme Vallø, 

Troer Du, hun glemmer Hjemmets søde Luftning, 

Der virked tyve Somres Blomstertæpper 

Og tyve Vintres hvide Bøgetelte? 

Troer Du, hun glemmer disse kjære Stier, 

Hvor hun har traadt sin Barndoms travle Tøffel? 

Troer Du, hun glemmer gamle Melodier? 

Troer Du, hun glemmer Os og Os og Os? 

Nei! fast som Sædemanden følger Furen, 
Og fast som Spurven følger Sædemanden , 
Saa fast vil hendes Tanke følge Danmark, 
Og Mindets Fugle kredse hendes Tanke! 

Lær mig! 



Lær mig Nattens Stjerne 
At lyde fast og gjerne? 
Ei at vige fra den Vei, 
Himlens Gud tilmaalte mig! 
Lær mig Nattens Stjerne! 

Lær mig Markens Blommer 
At bie paa min Sommer, 
Midt i Verdens dybe Vee 
At spire under Vintersnee! 

Lær mig golde Hede, 

Du brune Lærkerede, 

Nøiet med en fattig Høst, 

At huse Sangen ved mit Bryst! 

Hårets Bølge-Hære, 
Lær mig mit Aag at bære , 
Og som I , naar Sol gaaer ned , 
At speile Lidt af Himlens Fred! 

Lær mig grønne Lunde 
At skygge, om jeg kunde. 
Hver som kommer mig forbi, 
Ven og Fjende paa min Sti! 

Sol i Aftensvale, 
Lær mig den Kunst at dale! 
Kun mod Nattens Dyb at gaae , 
For nyfødt atter at opstaae! 
Lær mig Sol at dale! 

lodersorg. 



feaae Du ham min lille Dreng 
Med den lyse krøllede Lok? 
Saae jeg paa ham længe, 
Jeg saae dog aldrig nok! 
Ak saa tom, saa tom, saa tom 
Staaer nu hans lille Vugge, 
Mens mit stakkels Bryst er fuldt 
Af Sam og dybe Sukke. 

Milde Jesus, Du var haard, 

Da Du tog ham bag Stjernerne smaae! 

Trængte Du til Engle? 

Ak Jorden har saa faa! 

Gav Du ham et Vingepar 

Og Himlens lyse Glæde, 

Hjælp da mig som ingen har, 

hjælp mig til at græde! 

Korsets Tei. 



Jiit Kors det var det haarde, trange Leie, 
Som Jordens Børn gav Frelseren i Eie; 
Kun Had til Bolster og kun Haan til Hynde 
Fik Han, der ikke kjendte til at synde. 

Nu vaier Korset høit i Folkets Banner , 
Og By ved By en Korsets Kirke stander; 
Mod gyldne Kors sig Aftensolen bryder, 
Og Korsets Ord fra tusind Tunger lyder. 

I Kirkens Korsgang for det høie Alter, 

Der mødes Ung og Gammel, Fløil og Pjalter; 

I Kirkens Korsgang under ranke Søiler 

Gaaer Klang af Daabens Vand og Gravens Nøgler. 

Ja Korset kneiser over Land og Bølge, 
Og Hvo vil ikke Jesu Indtog følge! 

Og Alle komme de med Palmegrene, 
Men Hvo vil være Simon af Cyrene! 

Det er saa let at lægge Kors paa Andre, 
Det er saa tungt med Korset selv at vandre; 
Men vil Du favne Ham i Aftenfreden, 
Saa maa Du følge Ham i Middagsheden. 

Vel Dig, som gik med Ham i Livets Trængsler, 
For Dig gaaer Dødens Port paa lette Hængsler! 
Vel mig, om Stav jeg kan af Korset skjære, 
Da gaaer jeg let, hvor Veiene er svære. 



84 



Til Solen. 



Vær hilset høie Sommersol, 
Du stærke, rige, milde! 
Nu knæle for din Kongestol 
De Vinterstorme vilde! 
Sneekongens blanke Brynje brast, 
Ham ramte dine Landsekast, 
Den hvide Flok blev bange: 
Saa Fuglen i den grønne Lund, 
Og Bølgen fra det dybe Sund 
Kan sjunge Seierssange. 



Ja hilset være Du, hvis Arm 
Strøer Guld til alle Sider, 
Saatidt din kongelige Karm 
Mod Vesterhvalvet glider; 

Hvad Verden kalder slet og godt, 
Hvad Verden kalder stort og smaat, 
Vil Drotten ikke dømme: 
Men Fiskerbaad og Kongestad 
Og Rosenbusk og Neldeblad 
Faae lige gyldne Sømme! 

Hr. Mikkel. 



Hvor Syren flokkes om Bøgens Fod 
I Skoven dybest inde, 
Der sidder Hr. Mikkel, han er saa mørk 
I Sinde. 



Sørgmodig vifter hans gode Svands 
Omkap med Skovens Bregner; 
Kosten er knap, til et daarligt Aar 
Det tegner. 



Min Bug er slunken, min Hals er tør, 
Og mine forsultne Unger 
De skrige saa forfærdelig 
Af Hunger! 

Saa axler Hr. Mikkel sit røde Skind 
I Skoyens høie Sale, 
Og kæmmer med en Tjørnekvist 
Sin Hale. 

Og speiler sine Tænders Rad 

Udi den klare Kilde , 

Og lusker saa gjennem Krattet tyst 

Og stille. 

Nu svinger han om Skovens Pynt, 
Hvor Ax for Vinden bæve, 
Hans Øie lyner, — hvilket Syn 
For Ræve! 

Paa Marken græsser en skjøn Flok Gjæs, 
Hunden er falden i Staver, 
Og Vogterdrengen sliber sig 
En Skraber. 

Hr. Mikkel troer sig i Paradiis, 
Det kriller ham i Bugen, 
Og sagte, sagte lister han 
Langs Rugen. 

Et Sæt, og som et lydløst Lyn 
En smækfed Gaas han snapper sig, 
Og saa afsted, — jo I kan troe 
Han rapper sig. 

Tilskovs, tilskovs i Hui og Hast 
Han med sit Bytte springer, 
Det var som selve Gaasen gav 
Ham Vinger. 

Bag sig han hører Skrig og Skraal 
Fra hele Gaaseleiren 
Og Hundeglam, — nu kniber det 
Med Seiren. 

Jens Vogter er paa Sokkerne, 
Han raaber til sin Støver: 
Vær flink, Fasop! lad see du tær 
Den Røver! 

Og Hunden piler rask afsted 
Med Snusen og med Snøften; 
Men hvor er Mikkel? kan er væk, 
Over Grøften! 



Og Hunden fritter Blomsterne, 
De hvide, blaae og gule: 
Balloi, I Smaae! hvor har den Ræv 
Sin Hule? 

Men Mikkels Fod er Fløil og Filt, 
Smaablomsterne see ham næppe; — 
Da springer en skræmmet Hare op 
Bag en Skræppe. 

Den Leg den huer Pasop for godt, 

Han sætter efter Haren; 

Jens Vogter fløiter, — men Mikkel er frelst 

Af Faren. 

Sin Hule naaer han ad lønlig Sti 
Gjennem Tjørn og høie Nælder, 
Nu sidder han ganske luunt og godt 
I sin Kj ælder. 

Og mens hans Unger med lystent Blik 
Den lækkre Gaas betragter, 
Hr. Mikkel med høistegen Tand 
Den slagter. 

Jo der blev Gilde i Rævens Gaard, 
Den Steg er ganske vakker, 
Det er rigtig Mikkels Aften, jo 
Jeg takker. 

Det rygtedes ogsaa vidt og bredt 
Til Slægt og Venner i Lunden; 
Maaren gik og slikkede sig 
Om Munden. 

Vuggerne. 

En Vidiekurv paa Gænger smaae, 
Det var den første Vugge Du saae; 
Den anden eied Livets Varme, 
Det var din egen Moders Arme. 

Saa vugged Dig din Gyngehest, 
Og Baaden i en munter Blæst, 
Og Træets heldende, tunge Grene, 
Naar Du og Æblerne var alene. 

Saa vugges Du af Drøm paa Drøm, 
Og gynger snart paa Livets Strøm, 
Og tumles snart af barske Bølger; 
Held Dig, om En derud Dig følger! 

Men sagtere det gaaer igjen, 
Alt mod den sidste Vugge hen; 
Den første havde Puder bløde, 
Den sidste er saa kold og øde, 

Dog, hvor din Vugges Gænger gaae, 
Og om med Svaneduun eller Straa: 
Husk, Livet her med Smiil og Sukke, 
Det er kun Evighedens Vugge! 

Mellem Gravene. 



Mist sig Marraorhøie brede, 
Her er kun en Tue for et Tab; 
Men dernede, ja dernede, 
Der er Lighed, der er Broderskab. 

t 
Under hviden Marmorbue 

Er ei bedre Søvn end under Græs, 

Over Gravens lille Tue 

Vælter Jordelivets høie Læs. 

Hertil kun og ikke længer 
Gjælder Kindens Rødme, Guldets Glands, 
Og et Pust fra Graven sprænger 
Jordisk Æres tornefulde Krands. 

Tause Grave, høit I spotte 
Verdens Roes og Verdens Smigerord! 
Sporet, som en Stormand traadte, 
Kan I jævne med en Spade Jord. 

Her vi mødes, mødes Alle 

I en Port, som ei af Trængsel veed, 

Dog dens Fløie er for smalle 

For et Gran af jordisk Herlighed. 

Ja i Dødens dunkle Sale 
Prentes Livets rette Lærebog, 
Graven selv forstaaer at tale 
Meer end alle Gravens Tankesprog. 

Ved Juletid. 



Sneen ligger tæt og blød, 

Til sin gode Julegrød 

Bonden hjemad drager 

Langs den hvide Ager; 

Rapt han kjører, 

Mens han snører 

Kraven tæt om Hals og Ører. 

»Her er Kroen — Hei Du Smaa, 

»Fly mig Mosten! — Kjør saa paa!« 

Lifligt klukker Dunken, 

Dybt i Halmen sunken; 

Slæden helder, 

Pidsken smelder, 

Hesten ryster sine Bjælder. 

Kragernes Hær 

Kredser i Ring; 

Hjemmet er nær, 

Nu blot et Sving; 

Lyset blinker gjennem Ruden! 

Ved det varme Fad 

Er han kisteglad, 

Hos sin Viv og sine Glutter; 

Tumler med den Smaa, 

Som har Faldhat paa 

Og med røde Kinder strutter. 



Men i Byens lune Favn, 

Her i Kongens Kjøbenhavn, 

Her er Gaden sølet, 

Her er Folk forkjølet; 

Sneen smelter, 

Støvlen ælter, 

I Boutiken ind man vælter. 

Bag den overfyldte Disk 

Svenden spiller som en Fisk: 

»Den er raeest moderne! 

»Sex af dem? Saa gjerne!« 

Hør, hvor Mutter 

Staaer og prutter 

Om et Flag til sine Gutter: 

»Faaer jeg det ei 

»For to JÆark og fem, 

»Gaaer jeg min Vei, 
»Siger jeg Dem!« 
Ak, men Syenden protesterer. 
Døren ikke staaer, 
Klokken slaaer og slaaer, 
Medens Vægterchoret grynter, 
Hvor endnu lidt Snee 
— Hyggeligt at sée — 
Torvets Juletræer pynter. 



Paa sin Kvist en ung Student 

Sidder som en Indebrændt; 

Byens Julekage 

Vil ham ikke smage: 

»Den er vandet! 

»Nei paa Landet 

»Faaer man noget ganske Andet!« 

Og hans Tanker ile frem 

Mod hans glade Barndomshjem: 

Mageløse Syner! 

I et Hav af Dyner 

Helten segner, 

Og det regner 

Richardt: Smaadigte. 5 



Tæt med Kringler og med Kleiner! 

Latter og Sang 

Dagen saa lang, 

Saa gaaer det løs, 

Panter og Kys! 

Og saa drømmer man saa deiligt! 

— Etøemmets favre Fugl 

Leger med ham *Skjul , 

Han er mellem lee og græde ; 

Men i Mindets Favn 

Spirer af hans Savn 

Lidt af Barnets Juleglæde. 



99 



J 



Savoyarddrengens Sang. 



Jeg dandser og dreier paa min Lire saa fro, 

Og min lodne Ven gaaer paa Fire og paa To; 

Men ei kan jeg glemme 

De Bjerge derhjemme 

•Og Køerne, som kjendte min Stemme. 

Og tidt maa jeg holde mit Øie paa Klem, 

At ikke jeg skal synge mig Taarerne frem; 

Thi hvor kan jeg smile, 

Og hvor kan jeg hvile, 

Naar jeg tænker paa de tusinde Mile! 

O, Tinder jeg tilbage til Bjergene blaae, 

Hvor sødt, hvor sødt skal jeg soye paa Straa, 

Og juble og tralle; — 

Men skulde det falde, 

Gud veed om jeg saa finder dem Alle! 

Efteraarsstormen. 



1 Sommer var Skoyen saa grøn, saa grøn, 
Og Kvidderen gik saa luunt iløn. 

Da blæste Stormen sin vældige Luur, 
Det skjalv i den tætteste Blademuur. 

Og anden Gang han tog Luren fat, 
Da falmede Skovens grønne Hat. 

Men tredie Gang, da sank hvert Løv, 
Og Bladene fløi i Slud og Støv. 

Alt blev plyndret en Efteraarsnat , 
Nu holder Vintren sit Indtog brat. 

Alt er saa koldt og tomt og øde. 
Mangen en Bøg blev dømt til Døde. 

Hvor blev du af, du milde Sol? 
Stormen har taget din Kongestol! 



i 

. tBlegnet er hver en Rosensblomme , 
ÉHomren er- omme, Somren er omme! 



[ — Men Fattigfolk prise Stormens Rov, 
Lidt Brændsel de sanke til Huusbehov. 

tOg Vintren, som er saa streng og haard, 
i Den læger nok selv de slagne Saar. 

3 Den kaster sin Kaabe, hvid og blød, 
Om hver en Vunde, som Stormen brød. 

Lad Vintren kun være streng og haard, 
Der kommer engang saa lys en Vaar. 

j Det veed hvert eneste lille Frø: 

t »For ret at leve man først maa døe!« 

Det veed hvert eneste lille Skud: 
,' Engang raaber Solen: Spring ud, spring ud! 

Eia, hvor bliver det sødt at see 
Den første Blomst i den sidste Snee! 

Beethovenske Stemninger. 

(Sonata quasi Fantasia.) 



1. 

Adagio. 

Mig fryder ei den lyse Dag, 
Ei Skovens gyngende, grønne Tag, 
Ei Stjernen i det Høie; 
Thi Taarens evige Bølgeslag 
Forstenet har mit Øie. 

See Lundens Sanger gaaer til Ro, 
Og Barnet sover fast og fro, 
Og alle Trætte senges: 
Hos mig vil Søvnen ikke boe, 
Jeg lider og jeg længes. 

En brusten Harpe er mit Sind, 

Der dirrer vildt for Nattens Vind 

I brudte Melodier, 

Som dysser ikke Øiet ind, 

Og som dog aldrig tier. 



Saa saare har jeg stridt og grædt, 
Mit Bryst har banket sig saa træt, 
Nu kan det ikke længer; 
Af Verdens Sminke er jeg mæt, 
Til Lægedom jeg trænger. 

Guds hellige Engel, see herned, 
Vift med din Vinge Kjølighed, 
Kom styrk mig, sval mig, gjem mig! 
Og, faaer jeg blot et Pust af Fred, 
O Herre! kald saa hjem mig. 



2. 

Allegretto. 

I tusinde Solglimt, 
I puslende Smaae! 
Som, klarende Vældet 
Og rødmende Fjeldet 
0& kantende Løvet 
Og stribende Støvet, 
Saa legende gaae: 
Her er en Bedrøvet, 
Som trøste I maae! 



T 

I 

I blinkende Vifter , 


Fra Solstraale-Krandsen , I 


I mister ei Varmen, \ 


I taber ei Glandsen, t 


Om Guldet I drysse | 


Paa Liv eller Død! j 


Om Rosen, I kysse, „ 


Er hvid eller rød! 

T iuhlfuiffo TTnnrlo 



Som kviddre og slaae! 
I Klokker, som ringe, 
Naar Knopperne springe, 
I Fløiter, som klage, 
Naar Stormene jage, 
I vingede Smaae: 
Før snart I bortdrage, 
I fryde mig maae! 
Mit Bryst er en Rede, 
Saa tom og saa stille, 
Thi Haabet er fløiet 
Med Tonerne milde ; 
Nu boer der en Ugle, 
Som klynker saa haardt; 
Syng op I smaae Fugle, 
Og jag hende bort! 



rt 



v, 

Og I mine Blomster, 

I hvide og blaae! 

Som tjenende smykke 

Den høieste Lykke; 

Som, krandsende Baaren, 

Bedugges af Taaren, 

I duftende Smaae: 

Et Varsel om Vaaren 

I bringe mig maae! 

I søde Konvaller 

Fra Skovenes Dybder, 

Smaae Nonner fra Løvkirkens 

Kjoleste Krypter: 

O smiil mig imøde, 

Du duftende Snee! 

At Smilet kan døde 

Min dybeste Vee. 



3. 

Presto Agftato. 

Nei det spænder og det brænder 
Og det jager i mit Bryst, 
Og det hamrer og det jamrer 
Og det klager uden Trøst: 

Altid savne, aldrig vinde! 
Ingensinde, ingensinde. 

Ingen Taare skal man spore, 
Ingen Skygge skal man see; 
Uden Hvile vil jeg smile, 
Uden Lykke vil jeg lee; 
Men i Toner maa jeg græde 
Over al min døde Glæde. 



Tause Strenge! I skal stænge, 
I skal gittre for et Navn; 
Men hos Hende skal I brænde, 
Skal I sittre af mit Savn! 
Altid savne, aldrig vinde — 
Ingensinde, ingensinde! 

Faer skal sove. 

(Til et Billede af Bloch.) 



Hører du det, min egen Unge, 
Nu maa du kjønt holde Tand for Tunge; 
Vor Faer har været paa Søen en Tour, 
Og han skal til Byes op over Bakken 
Med Kurven paa Nakken, 

Saa han trænger haardt til en Middags -Luur. 

Lad mig nu see, du er rigtig stille, 

Min egen Lille; 

Det maa du love, 

For Faer skal sove! 

Den Smaa, han lytter med Andagt til, 
Og loyer at være saa stum som en Sild. 
Men som han nu ligger paa Gulvet og roder 
Og skotter op til sin tause Moder. 

Mens Rokkehjulets mærkværdige Snurren 
Og den mærkværdige Torsk i Kurven 
Er Gjenstand for hans undrende Forsken, 
Faaer Andemoer Lyst at hilse paa Torsken. 
Da løber det rundt i Drengens Tanker: 
Den Snaddrebøtte , den kunde nemt 
Forstyrre vor Faer, og det var slemt. 
Saa strækker han ud sine Pusselanker, 
Løfter sin Kjæp og slaaer løs paa Anden 
Og vræler , som om han var fra Forstanden : 
Hei, vil du væk! hvor tør du vove! 
Hører du ikke, at Faer skal sove! 

»Men Dreng dog! du er jo fra Forstanden!« 
»»Nei Moer! jeg vilde blot tysse paa Anden!«« 

Frieri. 



Alene vi gik i den grønne Skoy, 

Hun og jeg; 

Alle smaae Fugle paa Kviste sov, 

Vi hørte kun Gangerens trampende Hov 



{ Fra den støvede Vei. 



Saa tause vi gik under Stjernetavl 

Den ganske Vei ; 

Alt blinkede Husets hvide Gavl , 

Men jeg er nu saadan et underligt Skravl, 

Skal jeg sige Dig. 

Da gjøede Hunden , som havde Vagt 
Hjemmet nær; 

Det gjaldt at tage Tiden iagt, 
Og endelig fik jeg da Ordet sagt: 
Det er deiligt Vær! 

Men Præsten kom, og vi blev Tre 
Paa vor Vei; 

Han kom for tidligt, vil Du see! 
Vi var og blev kun et Par in spe, 
Hun og jeg. 

Texter. 



r 



i. 

Det er Efteraar. 

(P. Heise.) 

1 Jeg fryser, siger den Lærke graae, 
Det er Efteraar! 

Fjerhammen vil ikke ret forslaae, 
Naar Stormen er Herre deroyenpaa; 
Ned under Muld 
I den bittre Kuld! 

Der yenter jeg Solen og renter saalænge, 
Til Spirerne grønnes paa Marker og Enge: 
Naar Vaarvinden træder Smaabølgernes Gænge, 
Da løfter jeg Vingen og slaaer mine Strenge. 

Jeg jubler, hvisker en Pigelil, 

Det er Efteraar! 

Komme nu Hvo som komme vil, 

Naar blot han har Øre for Sang og Spil; 

Vintren er kort, 

Den dandser jeg bort! 

Og saa kommer Solen med Roser og Liljer, 

Med Sommerlevkøier bag røde Conchyljer; 

Da seer man ei Kaaber, saalidt som Cheniller, 

Men luftige, lette Pariser-Mantiller. 

Jeg læser, tænker en brav Student, 

Det er Efteraar! 

Sommeren drev jeg bort omtrent, 

Ak, bare jeg hårde Examen endt! 

Saa vil jeg gaae 

Med en Guldring paa ! 

Ja saa kommer Solen, og saa kommer Lykken, 

Og saa vil jeg strax vende Bøgerne Ryggen; 

Thi jeg, jeg forstaaer mig paa Rugen og Byggen, 

Og hun, hun forstaaer sig paa Kjælder og Kjøkken ! 



2. 
Tøveir. 

(J. P. E. Hartmann.) 

Hør, hør hvor det tøer! 
Det hagler og pibler, 
Det krabler og kribler 

Fra Tegl og Tag, 
Vi har Solskin idag; 
Alle smaae Roser bag Rude 
Drømme: Vintren er ude. 

Gaa, gaa nu paa Taa! 
Det siver og sjadsker, 
Man tripper og tradsker 
Fra Steen til Steen: 
Herregud, sikke Been! 
Alle smaae Skomagerdrenge 
Drømme om Drikkepenge. 



3. 
I Skoven. 

(Gade.) 
Der er saa travlt i Skoven 
Forneden og foroven, 
Thi nu skal Solens Bryllup staae, 
Og Bruden har alt Krandsen paa: 
Kom ud, kom ud, 
Thi Bøgen er saa kjøn en Brud! 

Og Vielsen og Talen 
Besørger Nattergalen 
Og alle de Violer blaae 
Er hendes Brudepiger smaae. 

Den sorte Snegl paa Sokker 
Han møder nok som Klokker, 
Men Gjøgen, han er Organist 
Og spiller med fra først til sidst. 

Og Fuglechoret sjunger, 

Saa høit i Hal det runger; 

Da suser der en Aftenvind, 

Og Solen kysser Brudens Kind : 

Kom ud, kom ud, 

Thi Bøgen er saa kjøn en Brud. 

Gammel Ungkarl. 



Hjensom og knudret var min Vei, 

Jeg har elsket, men Ingen har elsket mig, 

Min Haand har intet Smykke; 

Den bar aldrig et gyldent Baand: 

Aldrig har jeg grebet en Jomfrues Haand, 

Derfor greb jeg aldrig min Lykke. 

For en ildfuld Attraaes brændende Bøn 
Kun et lunkent Venskabs kjølige Løn! 
For et Favntag høflige Gloser! 
Derfor kjender et Hjem jeg kun af Navn, 
Derfor kjender jeg Kjærlighed kun af Savn , 
Kun af Torne kjender jeg Roser. 

Da jeg rar lille og skulde til at gaae, 
Tumled jeg tidt med Faldhat paa, 
Før jeg lærte den Kunst at gaae ene; 

Nu jeg er stor, maa jeg lære det paany: 
Ene at gaae om i den store, tomme By 
Er sværere end man skulde mene. 

Det spirer omkring mig, Alt er Vaar; 
Mig sviger Vaaren, til Spot jeg staaer 
Som en afbarket Eg i Skoven ; 
Solen spilder paa den sin Kraft, 
Den er ei Eg kun Egeskaft , 
Kronen er vissen foroven. 

Nu boer jeg paa Hjørnet af Liv og Død 
Udfor det Intet, hvoraf jeg blev fød , 
Med Blikket mod Marmorhaven; 
Ingen vil sørge, naar jeg ligger Lig, 
Ingen vil tænke paa Krandse til mig, 
Ingen vil græde ved Graven. 

Men alle de Kors paa Dødens Grund 
Er mig som en hvidnende Birkelund, 
Der vinker mig sødt til Hvile; 
Jeg lægger mit Kors til de andre hen 
Og haster saa did som mod en Ven, 
Did hvor de Grædende smile. 

Æblerne. 

Hmgang om Eftersommeren 

En lille Pige gayes an for Dommeren 

Som Æbletyv; 

Og da nu Dommeren fik Lyst at prøve 

De stjaalne Æbler med sin egen Mare, 

Saa kom han til det sikkre Resultat, 

At det yar Æbler fra hans egen Have. 

»Tyi!« raabte han og stampede i Gulvet, 

»Hun skal i Hullet! 

»Den Tyvetøs maae vi ha'e overbevist, 

»Hun skal i skarpt Forhør — naar jeg har spist«. 

Han gik til Middagsbordet, 

Forhørte Spisesedlen, aad sin Mad 

Og drak sin Viin, og førte skjemtsom Ordet, 

Men var med alt det ikke rigtig glad. 

Sin Caffekop han tømte; 

Og, saasom Dagen just yar noget lummer, 

Halv vaagen, halvt i Slummer 

Han drømte. 

Her hviler Newton luunt ved Træets Fod 
I Skyggen af de tungt behængte Grene, 
Alt hvad han forsked, Alt hvad han forstod 
Det modnes for ham, mens han er alene; 
Han søger Kjernen i det Skabtes Væsen, 
Da falder ham et Æble ned paa Næsen: 
Og Universets hemmeligste Baand 
I Storsyn lue for hans Granskeraand. 

»Den Lærdom kom da gjennem Luften reisende, 

»Ja reentud deisende; 

»Det var et Kundskabstræ det Æbletræ! 

»Mit Træ dernede kan nok længe groe, 

»Før det belærer min Person 

»Om Ting som Jordens Attraction, — 

»Men jeg skal lære hende, kan hun troe. 

» Tiltrækningskraft 

»Har mine Æbler havt; 

»Men, kan Beviset skaffes, 

»Saa skal hun efter Lovens Strenghed straffes!« 

Og Tanken flytter sig til andre Egne, 
Men Æbler, Æbler er der allevegne. 

Her sigter Palnatoke med sin Bue, 
Mens Æblet blusser høit i Solens Lue. 
For første Gang ham Strengen synes trang, 
For første Gang han proved Pilen nøie, 
For første Gang han tvivler om sit Øie, 
For første Gang han sigter uden Sang: 
Thi, feiler han i Øieblikkets Smerte, 
Saa rammer han sit eget Faderhjerte. 

»Ja,« brød ror Dommer ud, 

»Det var et Mesterskud, 

»Og Pilen ramte, hvor den ramme skulde! 

»Men, ramme Lov og Ret i Smaat og Stort, 

»See det har ingen Palnatoke gjort. 

» — Ja ja, har ogsaa Pigebarnet stjaalet, 

»Det gjælder her som hist 

»At skaane Barnet og dog ramme Maalet!« 

Og Tanken flytter sig til andre Egne, 
Men Æbler, Æbler er der allevegne. 

Der staaer hun, alle Sjæles unge Moder, 
Med Blikket strammet mod den gyldne Frugt: 

Hvor er et Træ bag Harens blanke Floder, 

Saa lifligt lokkende, saa rigt, saa smukt! 

Men tankefuld hun tvinger Øiet bort; 

Da rasler det i Løvet. »Hvi saa bange!« 

Henhvisler fristende den skjønne Slange, 

»Hvi saa fortabt! 

»Kan Noget bringe Død, som Gud har skabt!« 

Et Bid — og Frugten løsner sig fra Stilken, 
Og Æblets Fald er ogsaa Evas Fald, 
Og Evas Slægtens. 

»Ak!« tænkte Drømmeren, bevidst sit Kald, 

»Om efter Lovens sjette, syttende, 

»Vor Moder Evas Brøde var betegnelig, 

»Om nutildags man reiste Qvæstionen, 

»Saa vilde sikkert Sundhed scommissionen 

»Erklære Eva »utilregnelig« , 

»Og den moderne Videnskab 

»Bedt os betænke, at hun var i Lidenskab! 

»Men om jeg maatte dømme« — 

Her sank vor Dommer atter hen i Drømme. 

Ja hvert et Bryst, 

Han hvisked til sig selv, 

Blev Kjernehuus for Støvets skjulte Lyst, 

Og Verdens Lovsang blev en evig Lallen , 

Og Mands og Kvindes Gang en evig Falden. 

For Livsens Frugt i Adams Paradiis 

Galdæbler modnedes i tusindviis, 

Had og Misundelse og Løgn og Tvedragt; 

Og Skjønhedsæblet bryggedes til Vellyst, 
Og Magtens Æbler blev til Ormereder 

For Tvang og Trællesind og brudte Eder. 

Thi Træet til at kjende Godt og Ondt 

Blev plantet ud den ganske Verden rundt; 

Hvergang et Menneske til Verden fødes, 

Strax skyder der en lille Kvist iveiret, 

Og snart med Æblerne hans Øie mødes, 

Og Slangeægget brister under Løvet 

For al hans Øies glødende Begjær, 

Og snart har ogsaa han sit Æble røvet, 

Snart ogsaa han 

Fornummet Slangegiftens skjulte Brand. 

Ja, som en Møllevinges Skygger, 

Der komme jagende, een paa den anden, 

Saa jog, saa sused det forbi hans Sind; 

Til med et Sæt han sprang af Lænestolen , 

Strøg sig om Panden, 

Og skyndte sig til Pigebarnet ind, 

Som stod fortabt og pillede ved Kjolen. 

»Den lille Evadatter mumled han, 
»Var ogsaa sine Lysters myge Slave, 
»Stjal ogsaa Æbler af sin Dommers Have, 
»Og sidder nu i sine Lysters Garn.« 

Men som en Fader skj ænder paa sit Barn, 

Saa strengt, saa mildt han skjændte paa den Lille, 

Som hørte paa ham hulkende og stille. 

»Gaa bort mit Barn, men stjæl saa ikke mere!« 

Det var Forhørets sidste, simple Ord; 

Men al hans Tanke gjentog som i Ghor: 

Som hun har gjort , saa gjorde Mange flere ! 

— Ak, vi har bidt af Æblet allesammen, 

Thi Æblet falder ikke langt fra Stammen. 

